b"\n_START_ARTICLE_\nGothic 2: Night of the Raven\n_START_SECTION_\nGothic 2: Night of the Raven\n_START_PARAGRAPH_\nGothic 2:Night of the Raven [Gothic 2\xc2\xa0: No\xc4\x87 Gavrana], skra\xc4\x8deno NotR je slu\xc5\xbebena ekspanzija Gothica 2. Ekspanzija se uglavnom kocentrira na daljnje produbljavanje pri\xc4\x8de i svijeta ve\xc4\x87 prisutnih u Gothicu 2, dodaju\xc4\x87i novi svijet, nazvan Jharkendar, nove atribute, oru\xc5\xbeja, likove i druge predmete._NEWLINE_Kad je prvi put iza\xc5\xa1ao 2003., Night of Raven bio je dostupan samo na njema\xc4\x8dkom jeziku, dok je engleska verzija iza\xc5\xa1la 2005. kao dio Gothic II Gold paketa.\n_START_SECTION_\nIgrivost\n_START_PARAGRAPH_\nEkspanzija ne donosi zna\xc4\x8dajne promjene u samu igrivost. Me\xc4\x91utim, autori su rebalansirali cijelu igru, \xc4\x8dine\xc4\x87i je te\xc5\xbeom. To pove\xc4\x8danje te\xc5\xbeine postigli su dodavanjem novih, opasnijih zvijeri i protivnika, ograni\xc4\x8davanjem broja i efekata trajnih napitaka, atributi i stvari su mnogo skuplje._NEWLINE_Tako\xc4\x91er su predstavljene nove vje\xc5\xa1tine. Heroj sada mo\xc5\xbee nau\xc4\x8diti \xc4\x8ditati natpise na kamenim plo\xc4\x8dama, koje imaju svojstvo povisiti njegove atribute. Tako\xc4\x91er je vra\xc4\x8dena akrobatska vje\xc5\xa1tina, koja se dobiva kad Heroj postigne 90 dexterity. Uz dodavanje novoga dijela svijeta, mnoge bezna\xc4\x8dajne lokacije i likovi iz Gothica 2 su modificirani i na\xc4\x91ena im je svrha.\n_START_SECTION_\nPri\xc4\x8da\n_START_PARAGRAPH_\nPro\xc5\xa1irena pri\xc4\x8da iz Gothica 2 predstavlja novi svijet nazvan Jharkendar. Smje\xc5\xa1ten na sjeveroisto\xc4\x8dnoj strani otoka Khorinisa, Jharkendar je predstavljen kao drevan, napu\xc5\xa1ten grad. Heroj poma\xc5\xbee \xc4\x8carobnjacima vode, prisutnih u Gothicu, ali koji su nedostajali u Gothicu 2, rije\xc5\xa1iti misterij nestanka ljudi iz Khorinisa. Otkrije da su ih oteli banditi i odveli kao roblje u Jharkendar. Poslije prolaska kroz portal do Jharkendara, Heroj saznaje o novim opasnostima koje prijete Khorinisu. Tamo otkrije da banditi koriste robove za iskapanja artifakata i zlata. Uz pomo\xc4\x87 pirata (nove organizacije predstavljene u ekspanziji), Heroj uspije u\xc4\x87i u banditski kamp, osloboditi robove i poraziti Ravena (lik iz Gothica koji nije bio prisutan u Gothicu 2). Heroj dolazi u posjed drevnog artifakta, Beliar's Claw. Po povratku iz Jharkendara, Heroj nastavlja pri\xc4\x8du iz Gothica 2.\n_START_SECTION_\nNovi svijet\n_START_PARAGRAPH_\nUz svijet koji je predstavljen u Gothicu 2, ekspanzija dodaje svijet nazvan Jharkendar. Novi svijet je podijeljen u vi\xc5\xa1e podru\xc4\x8dja, svako predstavlja drugi tip klime. Nekoliko gra\xc4\x91evina, koje su pripadale drevnim ljudima koji su jednom nastanjivali Jharkendar, mogu se na\xc4\x87i po Jharkendaru. Na sjeverozapadnom dijelu, blizu piratskog kampa nalazi se pustinjski kanjon, dok je u isto\xc4\x8dnom dijelu mo\xc4\x8dvara u kojoj se nalazi banditski kamp, dok je na jugu \xc5\xa1umovita dolina. Na jugu se nalaze planine koje odvajaju Jharkendar od Khorinisa i ostatka otoka."